text: VM i dart kommer til vestkysten
  04 oktober 2017 kl. 12.30
  Verdens bedste dartspillere skal i 2021 dyste om VM-titlen i Esbjerg. 
  Når de allerbedste dartspillere skal forsøge at ramme de rigtige cifre på dartskiven, er et næsten altid forbundet med fest og stor opbakning.
  Derfor er der allerede nu stor jubel i Esbjerg, der netop har fået at vide, at verdensmesterskaberne i 2021 bliver afholdt i byen.
  - Vi er utrolig stolte af, at WDF (World Dart Federation) har udvalgt vores ansøgning og udnævnt Esbjerg som værtsby. Vi glæder os meget til at planlægge den største dart-event, som byen har set, fortæller borgmester Johnny Søtrup i en pressemeddelelse.
  Esbjerg er bl.a. blevet værtsby, fordi der i forvejen bliver satset stort på sporten. Siden 2014 har der hvert år været Denmark Open og Denmark Masters i Esbjerg.
  